Сярод новых спецыяльнасцей трэба адзначыць наступныя: “Мікрабіялогія”, “Біяхімія”, “Геаінфармацыйныя сістэмы”, “Фундаментальная хімія”, “Хімія лекавых злучэнняў”, “Фізіка нанаматэрыялаў і нанатэхналогій”, “Камп’ютарная фізіка”, “Ядзерная фізіка і тэхналогіі”, “Гідраметэаралогія” і інш. Усе яны звязаны з сучаснымі перадавымі напрамкамі развіцця навукі. Роля ўніверсітэта ў падрыхтоўцы спецыялістаў біялагічнага профілю асабліва ўзрастае ў сувязі з рэалізацыяй праекта Нацыянальнага навукова-тэхналагічнага парка ў галіне фармацэўтыкі, нана- і біятэхналогій “БелБіяград”, які закліканы забяспечыць высокі ўзровень канкурэнтаздольнасці нанабіяфармацэўтычнай прадукцыі, вырабленай у нашай краіне, на знешнім і ўнутраным рынку.